Draakoniveri

pisi|Veri-deemonpalmi (Daemomorops draco) vaigu tükikesed (paremal) ja neist jahvatatud pigment (vasakul)
Draakoniveri, ka loheveri on tumepunane orgaaniline värvipigment, mida valmistatakse mitmete troopiliste puuliikide vaigust, samuti nimetatakse draakonivereks vaiku ennastSt Clair, Cassia. (2016). The Secret Lives of Colour. Ühendkuningriik: John Murray (Publishers).

Värvainete indeksis on draakonivere tähised C.I. 75200 (drakorubiin) ja 75210 (drakorodiin), ühendi üldnimetuse tähis on NR 31 (Natural red 31)http://www.artiscreation.com/red.html#NR31.

 Saamine 
Draakonivere toorainet kogutakse järgmistelt Kagu-Aasias, Kanaari saartel, Lääne-Indias ja Lõuna-Ameerikas kasvavatelt taimeperekondadelt:
 suur rotangpalm (Calamus rotang) L
 krooton (Croton): lohekrooton (Croton lechleri Müll. Arg.), Croton draconoides Müll. Arg., Croton draco Schltdl. & Cham., Croton perspeciosus Croizat, Croton palanostigma Klotzsch, Croton urucurana Baill., Croton erythrochilus Müll. Arg., Croton rimbachii Croizat, Croton xalapensis Kunth, Croton sampatik Müll. Arg.
 deemonpalm (Daemonorops): veri-deemonpalm (Daemonorops draco Blume), Daemonorops didymophylla Becc., Daemonorops micranthus Becc., Daemonorops rubra (Reinw. ex Blume) Mart., Daemonorops propinquus Becc.
 draakonipuu (Dracaena): 	jeemeni draakonipuu (Dracaena cinnabari Balf.f.), harilik draakonipuu (Dracaena draco) (L.) L., Dracaena cochinchinensis Hort. ex Baker
 tiibviljak (Pterocarpus): Pterocarpus officinalis Jacq.

 Pildid 

 Omadused 
Draakonivere keemiline koostis erineb vastavalt sellele, milliselt taimeliigilt on vaik kogutud. Koostisaineid on palju ning nende kohta leidub mitmesugust erinevat informatsiooni.

Peamine värvi andev komponent on drakorubiin, mida vaik sisaldab vähem kui 1%https://colourlex.com/project/dragons-blood/.

Pigment annab värvitoone roosast sügavpunaseni ning pruunikaspunasest oranžpunaseni. Ei ole valguspüsiv, punane toon kaldub ajapikku pruuniks muutuma.

 Kasutus 
 Kunstis ja kunstkäsitöös 
Värvipigmendina pole draakoniveri tänapäeval enam populaarne. Seda kasutavad orgaanilistes lahustites vedeldatuna lakkide toonimiseks näiteks mööblimeistrid ja restaureerijadhttps://antiik-restaureerimine.ee/koik-artiiklid/schellak-vaikaine/. Samuti kasutavad draakoniverd laki toonijana pillimeistrid, viiuli punakaks lakkimise traditsioon ulatub Euroopas 18. sajandist tänapäevani.

Draakoniverd on kasutatud raamatute ja käsikirjade käsitsi maalitud miniatuuridel ning akvarellmaalis, samuti kullatise aluspinna kruntimiseks kroonlühtritelE. Ilves. Tehnoloogilised uuringud ja metoodikad VRV KAR-grupi restaureeritavatele objektidele. Tallinn, 1988. Vanas eestikeelses käsiraamatus kannab see kuldamise krundi komponendina mööblimeistritel lendawamau were nimetustJ. Jaanus. Maaleri kool. Jurjev, M. Tõnisson, 1894, lk 137.

 Kosmeetikas 
Mõningad kosmeetikafirmad on selle aine kasutusele võtnud, kuna see moodustab nahale kaitsva katte ning on sobilik tundlikule nahale.

 Muud 
Kasutatakse ka aroomiõlides ja viirukiteshttp://www.hetkepyydja.eu/viirukid/5003-viiruk-draakoni-veri.html.

 Pigmendiga seotud legend 
Plinius Vanem on pidevalt laienevat värvipigmentide hulka laites kirjutanud: "Indiast lisanduvad selle jõgede setted ning draakonite ja elevantide veri." Lause teises osas viitas ta uskumusele, mille kohaselt on elevantidel jahutav veri. Arvati, et kuivaperioodil ronisid janu kustutada soovivad draakonid puude otsa ning ründasid elevante. Vahel see õnnestus, vahel tappis elevant aga draakoni ning loomad surid koos. Elevandi ja draakoni vere segu peetigi lohevereks.

 Viited 

 Välislingid 
 Draakoniveri kunsti- ja konserveerimismaterjalide portaalis CAMEO
 Drakorubiin andmebaasis PubChem

Kategooria:Orgaanilised värvipigmendid
Kategooria:Värvained
Kategooria:Vaigud